open-index/open-wikipedia-markdown huggingface dataset:
Ekspropriasjon

**Ekspropriasjon**, også kalt **oreigning**, er å fjerne et stykke privat eiendom fra kontroll av eieren. Begrepet brukes både om handlinger utført av offentlige myndigheter og en gruppe mennesker.

Det refererer ofte til offentlige myndigheters borttaking av eiendom fra en eier &ndash; for eksempel, *ekspropriert fra eiendomseierne som bodde i traséen til den nye motorveien.*

Noen ganger brukes det i betydningen *redistribuering* &ndash; for eksempel, *ta rikdom fra de rike for å gi mat til de fattige.*

## Internasjonale forhold

Ekspropriasjon er en av de politiske risikoer som gjør seg gjeldende i forbindelse med direkte utenlandsinvesteringer. Det kjennetegnes ved konfiskasjon av utenlandsk aktivum og en billighetserstatning. Denne betalingen er generelt en formalitet og ikke en akseptabel kompensasjon. Andre politiske risikoer inkluderer konfiskasjon (uten betaling), blokkering av midler, kontraktsbrudd, fastfrysing av aktiva, operasjonelle restriksjoner og/eller tung beskatning samt hyppig skattetilsyn.

## Norske forhold

I juridisk terminologi er ekspropriasjon en form for grunnerverv som er hjemlet i oreigningsloven, eller i offentlige planer, for eksempel en reguleringsplan. Ekspropriasjon benyttes der man må erverve grunn eller rettigheter for gjennomføring av tiltak som er direkte hjemlet i loven, eller vist i planene, uten grunneiers samtykke. Skjønnsretten tar stilling til hvor høy erstatning grunneieren skal få for det tapte arealet (eller rettigheter i det aktuelle arealet), i henhold til regler gitt i oreigningsloven og ekspropriasjonserstatningsloven. Man kan unngå ekspropriasjon dersom grunneier samtykker til å inngå en minnelig avtale.

## Se også
* Norges Grunnlov § 105
* Konfiskasjon
* Nasjonalisering
* Inkasso

## Referanser


## Eksterne lenker
* Lovdata: Lov om oreigning av fast eigedom
* Justis- og politidepartementet NOU 2003:29 Arealplaner og ekspropriasjonserstatning
* Juridisk ABC: Introduksjon til reglene om ekspropriasjon (podcast)
Marlborough House

**Marlborough House** er et herskapshus i Westminster i London. Det ble tegnet av Christopher Wren for Sarah, hertuginne av Marlborough, og stod ferdig i 1711.

På 1800-tallet ble huset utbygget, og den britiske kongefamilien tok det i bruk. Fra 1863 til 1901 var det hjemmet til prinsen og prinsessen av Wales, de senere kong Edvard VII og dronning Alexandra av Storbritannia. Dronning Maud av Norge ble født her.

I 1936 ble Marlborough House hjemmet til kong Georg Vs enke, dronning Mary. Etter hennes død i 1953 donerte dronning Elisabeth II huset til Samveldets sekretariat, som fortsatt bruker det i dag.

## Referanser


## Eksterne lenker
*
Norges Handelshøyskoles kursvirksomhet

**Norges Handelshøyskoles Kursvirksomhet**, offisielt forkortet **NHHK**, ble etablert av Norges Handelshøyskole i 1959 for å utvikle kompetanse innen økonomi og administrasjon ved å tilby kurs for andre enn fulltidsstudenter. Navnet ble senere endret til **Norges Handelshøyskoles Kompetansesenter for etter- og videreutdanning**.

NHHK etablerte en rekke kurs og spesialiserte seminarer som utviklet seg videre i takt med behovene innen både næringslivet og offentlig administrasjon.

NHHK ble fra januar 1997 integrert som en del av Norges Handelshøyskole, og markedsføres ikke lenger under navnet NHHK.

## Eksterne lenker
* NHH.no
* Pressemelding om integrering av NHHK i NHH
Kenny Harrison

**Kenny Harrison** (født 1965) er en tidligere amerikansk friidrettsutøver som konkurrerte i tresteg.

Han ble verdensmester i 1991, men gikk glipp av OL 1992 i Barcelona på grunn av skader. Han kom imidlertid sterkt tilbake og vant gull under OL 1996 i Atlanta, med en personlig rekord på 18,09.
## Referanser


## Eksterne lenker
*
Compton

**Compton** er en by i Los Angeles County i California. Byen ligger syd-sydvest for selve Los Angeles. Ved folketellingen i 2010 hadde byen 96 455 innbyggere.

Compton er kjent for stor fattigdom og høy kriminalitet, spesielt når det gjelder gjengvold. Byen har tradisjonelt hatt svart flertall, men de siste 15 årene har folk av mellomamerikansk opprinnelse kommet i flertall. Nabolager i Compton inkluderer Synny Cove, Leland, Downtown Compton og Richland Farms. Gjennomsnittsalderen på innbyggerne i Compton er 25 år, og er relativt lav i forhold til den amerikanske standarden, som ligger rundt 35 år. I 2014 er det ikke like stor fattigdom lenger. De fleste av nabolagene tilhører arbeidsklassen, men det er også noen middelklasse-nabolag.

## Kultur
Flere kjente rappere som The Game, Eazy-E, MC Eiht, DJ Quik, MC Stolle, Kendrick Lamar, MC Ren, Dr.Dre og Roddy Ricch vokste opp i Compton. Det er ofte trodd at Ice Cube var født og oppvekst i Compton, men han ble egentlig født i South Central nabolaget i Los Angeles. Dette kan komme av at han var med i den kjente rappe-gruppen N.W.A., der alle de andre medlemmene, Eazy-E, MC Ren, Dr.Dre og DJ Yella var fra Compton. NWA gjorde Compton kjent gjennom hele verden som et paradis for gjeng-kriminalitet, dop-smugling og blind vold gjennom sitt andre album Straight Outta Compton.

En viktig voksende minoritet i Compton er filippinere, vietnamesere og folk fra stillehavsøyene. De største gruppene er afroamerikanere og hispanics.

## Kriminalitet
Noen av de mest fryktede gjengene i USA, som Bloods, Crips og Surenos ble grunnlagt i Compton. Som følge av Comptons rykte om høy kriminalitet, har man forsøkt å finne en løsning på dette problemet. De senere årene har man opprettet en kampanje, slik at folk kan levere inn skytevåpen, for en viss sum med penger. Dette har ført til at flere tusen skytevåpen har blitt levert inn. Kriminaliteten går sakte, men sikkert nedover ettersom hvert år går.

## Referanser


## Eksterne lenker
*
Institut für Museumskunde

**Institut für Museumsforschung** (IfM, institutt for museumsvitenskap) er et tysk forsknings- og dokumentasjonssenter for museumsvesen og museologi med sete i Berlin-Dahlem.

Institut für Museumsforschung tilhører Staatliche Museen zu Berlin, en organisasjon underlagt Stiftung Preußischer Kulturbesitz.

## Eksterne lenker

* Institut für Museumsforschung
Dr. Dre Presents…The Aftermath

***Dr. Dre Presents...The Aftermath*** er et samlealbum fra  Dr. Dre som inneholder artister fra hans plateselskap, The Aftermath. 

Albumet ble mottatt med varierende kritikk. Fra albumet kom to singler, «Been There, Done That», som regnes som Dr. Dres farvel til hiphopen og «East Coast/West Coast Killas» som er rappet av supergruppen Group Therapy, som bestod av rapperne RBX, KRS-One, Dr. Dre, B-Real og Nas.

## Sporliste
#«Aftermath (the Intro)»	
#«East Coast/West Coast Killas»
#«Shittin' on the World»
#«Blunt Time» 
#«Been There, Done That»
#«Choices»
#«As the World Keeps Turning»
#«Got Me Open»
#«Str-8 Gone»
#«Please»
#«Do 4 Love»
#«Sexy Dance»
#«No Second Chance»
#«L.A.W. (Lyrical Assault Weapon)»
#«Nationowl»
#«Fame» 

## Kilder
* 

## Eksterne lenker
*
Lurk

**Lurk** er et spesielt rytmeinstrument utviklet og brukt av den norske visegruppa Vømmøl Spellmannslag. Den består av en to meter lang seljestav påmontert en beksømsko i den ene enden, og ble brukt som rytmeinstrument ved at den ble slått ned i en lav resonanskasse. På originallurken var det påmontert et cymballokk på den ene siden.

Sammen med en tamburin, som lurkisten trakterte med den andre hånda, utgjorde lurken det som senere har blitt beskrevet som *Vømmøl-snerten*, lagets musikalske særegenhet.

Hans Rotmo har sagt om rytmekompet i vømmølmusikken:

:«Lurken var vårt spesielle rytmeinstrument. Det ble traktert av vokalisten og var både gimmick og blikkfang. Lurken er en gjenerobring og videreutvikling av et gammelt rytmeinstrument som har overvintra i folkedypet fra uminnelige tider. Den består av en to meter lang seljestokk påmontert en beksømsko som støtes ned i en lav resonanskasse og gir et kraftig 'tjofffk'. Det låter tyngre enn et tramp, mer konsist enn et stortrommeslag. Lurkisten ble i tillegg utstyrt med en tamburin i andre handa slik at han kunne slå etterslag og dermed fikk vi en erstatter for trommesettet. Eneste savn var hi-hat, rytmer som beguine og slowfox fikk vi ikke til.»

## Se også
* Vømmøl Spellmannslag
* Liste over musikkinstrumenter

## Referanser


## Eksterne lenker
* Analyse av ‘Vømmøllokken’
Neues Museum (Berlin)

**Neues Museum** er et museum på Museumsinsel i Berlin. Det hører til verdenskulturarven. Utkastet til museet ble utarbeidet av Friedrich August Stüler, og grunnstensnedleggelsen fulgte i 1841. Den senklassisistiske bygningen regnes som Stülers hovedverk og som en av de viktigste bygninger i det 19. århundres museumsbygging. Museet ble åpnet i 1855 som det andre museet på Museumsinsel, etter at Altes Museum var blitt for lite for de eksisterende samlingene.

Neues Museum inneholder bl.a. Det egyptiske museum og papyrussamling.

## Bygningen
Neues Museum hører til de mest betydelige byggverk i senklassisisme og tidlig jernbygging.

Som i Altes Museum grupperer utstillingsrommene seg rundt to *haller* (Ägyptischer Hof og Griechischer Hof). Den sentrale trappehallen inneholder den berømte billedsyklusen av Wilhelm von Kaulbach som fremstiller menneskehetens historie. Den østlige hovedfronten mot Alte Nationalgalerie innelukkes av to vindusløse hjørnebygninger (Nordkuppelsaal og Südkuppelsaal).

Den sparsomme ytre utsmykningen står i kontrast til den rike indre utsmykningen. Hvert rom er utsmykket med arkitektoniske detaljer, vandrebilleder og rik ornamental bemaling slik at det står i forbindelse med samlingene. Eksempler er Römische Saal, Griechische Saal, Mythologische Saal og Niobidensaal.

## Galleri

Neues Museum Ansicht Payne um 1850.jpg|Neues Museum omkring 1850, sett fra Friedrichsbrücke
Berlin_Neues_Museum_Niobidenssal.jpg|Niobidesalen
Neues_Museum_Aegyptischer_Hof.jpg|Ägyptischer Hof


## Eksterne lenker
* 
* Masterplan für die Museumsinsel
Neues Museum

**Neues Museum** kan referere til:

*Neues Museum (Berlin)
*Neues Museum (Nürnberg)
*Neues Museum (Weimar)
OKA

**OKA** er en australsk produsent av terrengkjøretøyer, etablert i 1986.  De har produsert små volum av lette lastebiler og busser til myndigheter, turselskaper, industri og militære, men har de siste to årene (2005) hatt mest suksess med å produsere og å konvertere campingbiler.

Selskapet holder til i Bibra Lake, Perth, Vest-Australia.

## Modeller
* OKA XT
* OKA LT
* OKA NT

## Eksterne lenker
* Selskapets nettsider
Theater des Westens

**Theater des Westens** («vestens teater») er en av de mest kjente musikal- og operettescener i Berlin. Det ligger i Kantstraße i ortsteil Charlottenburg i bydelen Charlottenburg-Wilmersdorf.

## Historie

Teatret ble bygget mellom 1895 og 1896 i historistisk stil av Bernhard Sehring. Theater des Westens åpnet 1. oktober 1896 med Holger Drachmanns eventyrspill *Tusen og en natt* (*Tausendundeine Nacht*). Etter at den ventede suksessen uteble, ble bygningen fra 1898 brukt som operascene og fra 1908 som operetteteater. En brann skadet teatret 25. august 1912, men det ble gjenoppbygget. I 1922 ble teatret igjen omgjort til opera, og gikk under navnet *Große Volksoper*, men operaen ble stengt i 1924. Teatret ble gjenåpnet i 1933 som del av programmet *[[Kraft durch Freude]]* og fikk navnet *Volksoper*. I 1944 ble teatret stengt og senere skadet av bombeangrep. Allerede i 1945 fulgte den første restaureringen, og *Städtisches Oper Berlin* (byoperaen i Berlin) flyttet inn i teaterbygningen, etter at byoperaens egen bygning i Bismarckstraße var blitt ødelagt. Med ferdigstillelsen av den nye Deutsche Oper flyttet operaensemblet i 1961 tilbake til Bismarckstraße. Fra dette tidspunktet ble Theater des Westens igjen brukt særlig for operette- og musikaloppførelser. Frederick Loewes *My Fair Lady* var den første musikalen som hadde première i 1961. I 1962 ble bygningen modernisert og ombygget, og i 1978 ble teatersalen restaurert etter Sehrings originale planer. I 1980-årene fulgte restaureringen av foyeren og bygningens ytre etter originalplaner.

## Uroppførelser

* Leon Jessel: *Die beiden Husaren* (1913)
* Jean Gilbert: *Die Frau im Hermelin* (1919)
* Leon Jessel: *Schwalbenhochzeit* (1921)
* Eduard Künneke: *Die lockende Flamme* (1933)
* Walter Wilhelm Goetze: *Der goldene Pierrot* (1934)
* Werner Egk: *Circe* (1948)
* Boris Blacher: *Ein preußisches Märchen* (1952)
* Luigi Nono: *Der rote Mantel* (1954)
* Hans Werner Henze: *König Hirsch* (1956)
* Boris Blacher: *Rosamunde Floris* (1960)
* Rio Reiser: *Robinson 2000* (1967) 
* Nikolas Ramdohr: *30-60-90° durchgehend geöffnet * (1999) 
* Burkhard Driest: *Falco meets Amadeus* (2000) 
* Konstantin Wecker: *Schwejk it easy!* (2001) 

* Rob Bolland und Ferdi Bolland: *[[3 Musketiere]]* (2005)

## Eksterne lenker
*
Siemens

**Siemens AG** er et verdensomspennende tysk industrikonsern, særlig kjent som produsent av elektronikkprodukter og forbruksvarer. Det ble grunnlagt i 1847 i Berlin av Werner von Siemens, og har idag hovedsete i München. Selskapet omsatte i 2004 for over 75 milliarder euro, og har ca.  ansatte over hele verden. Med sine mange datterselskaper er Siemens AG et av Tysklands største selskaper, og produserer nesten alt innen elektroteknikk, fra lyspærer og mobiltelefoner til kraftverk og lyntog. Omsetningen i 2007 var på nesten 72,4 milliarder euro, noe som tilsvarte 579 milliarder kroner.

Siemens har etablert seg som en global aktør som utvikler høyteknologiske og innovative løsninger for industri, energi, byer og helse. Selskapet er (per 2024) verdens største leverandør av bærekraftige og miljøvennlige løsninger, og over 40 prosent av omsetningen på 78 milliarder euro kommer fra virksomhetens grønne portefølje.

Siemens ble etablert i Norge i 1898, men hadde allerede levert elektrisk belysning og installasjoner ved flere fabrikker, tresliperier og telefonsentraler. Det første elektriske lysanlegget i Norge ble forøvrig installert av Siemens ved Lisleby Brug ved Fredrikstad allerede i 1877. Den norske virksomheten til Siemens har om lag 2000 medarbeidere fordelt på 18 lokasjoner og omsetter for om lag 5 milliarder kroner. I Norge hadde selskapet sitt hovedkontor på Linderud i Oslo, plassert i store markante røde bygg tegnet av arkitekten Siri Jemtland. I dag har Siemens et nyere bygg noen meter vest for det tidligere hovedkontoret.

Selskapet omfatter også Siemens Business Services (SBS), som leverer IT-systemer og -applikasjoner for bedrifter og offentlige organisasjoner.

## Mobiltelefoner
Siemens Mobile var lenge en stor produsent av mobiltelefoner. Produksjonen gikk imidlertid med store underskudd utover i 2000-årene, og i 2005 tok det taiwanske selskapet BenQ over mobiltelefonproduksjonen til Siemens AG. Mobiltelefonene gikk under navnet BenQ-Siemens, se for eksempel Benq-Siemens EF81.

## Skandaler

I tidsrommet 2004–2008 ble Siemens-konsernet rammet av en rekke korrupsjons- og bedrageriskandaler.

I Norge avslørte den tidligere Siemens-økonomen Per-Yngve Monsen at selskapet urettmessig hadde tatt seg for godt betalt fra Det norske forsvaret. Selskapet hadde fakturert over 60 millioner kroner for mye i forbindelse med en dataleveranse. For dette ble selskapet ilagt en bot på 9 millioner av Økokrim.

I Tyskland ble flere ledere dømt for omfattende korrupsjon over hele verden. Dette var den største korrupsjonsskandalen noensinne i Tyskland.

## Referanser


## Eksterne lenker
* 
* Siemens.no
* NRK Brennpunkt om bedrageriet mot det norske forsvaret
* Der Spiegels omtale av de internasjonale bestikkelsene
Ringve Musikkmuseum

**Ringve Musikkmuseum** er Norges nasjonale museum for musikk og musikkinstrumenter og en av de gamle lystgårdene på Lade like utenfor Trondheim sentrum. Ringve er et av museene som inngår i Museene i Sør-Trøndelag (MiST). 

Museet ble åpnet for publikum 11. oktober 1952, og bygger på grunnleggeren Victoria Bachkes private samlinger. Ringve har i dag en instrumentsamling som omfatter ca.  musikkinstrumenter fra hele verden. Noen av instrumentene brukes aktivt i formidlingen. Under en brann sommeren 2015 gikk imidlertid to klaverinstrumenter tapt, og det ble betydelige skader på deler av bygningsmassen. Bygningene på Ringve representerer fire århundrer i gårdens historie, og den eldste bygningen kan dateres tilbake til 1700-tallet. Ringve gård var eid av familien Wessel, hvor sjøhelten Peter Wessel Tordenskiold bodde i deler av barndommen sin. Ringve botaniske hage på 130 dekar omkranser bygningene, og drives av Vitenskapsmuseet ved Norges teknisk-naturvitenskapelige universitet (NTNU). 

Victoria Bachkes svigerfar, Anton Sophus Bachke kjøpte gården i 1878. Grunnleggeren Victoria Bachke ble etterfulgt av Jan Voigt som direktør i 1963, av Søren Hjorth i 1994, av Peter Andreas Kjeldsberg i 1997, av Ivar Roger Hansen i 2014 og av Arnfinn Stendahl Rokne i 2020.

Ringve Musikkmuseum og Rockheim – Det nasjonale museet for populærmusikk er et museum med en felles organisasjon fra 1. januar 2021. Museet består av to besøkssteder i Trondheim med hver sin tydelige faglige identitet som Ringve og Rockheim.

## Utstillinger
Ringve har to faste utstillinger, «Hovedbygningen» og «Instrumentgalleriet Lydspor». Hovedbygningen med interiører fra 1880-årene er ramme for omvisninger med musikkdemonstrasjoner i sommerhalvåret, der guidene spiller musikk på et utvalg av instrumentene. Instrumentsamlingen er tilgjengelig hele året. I tillegg er det skiftende utstillinger i Kjeldsbergsalen.

## Samlinger
Ringve har i dag en instrumentsamling som omfatter ca. 2000 musikkinstrumenter fra hele verden. Av disse er omkring 700 såkalte klassiske europeiske instrumenter, dertil europeiske og ikke-europeiske tradisjonelle instrumenter. Samlingen kan ses på Digitalt Museum. 

## Direktører ved Ringve musikkmuseum

* Victoria Bachke (1952-1963)
* Jan Voigt (1963-1993).
* Søren Hjorth (1994-1997)
* Peter Andreas Kjeldsberg (1997-2014)
* Ivar Roger Hansen (2014-2020)
* Arnfinn Stendahl Rokne (2020-)

## Billedgalleri

Ringve museum (01).JPG|
Ringve museum (02).JPG|
Ringve museum (03).JPG|
Ringve museum (04).JPG|
Ringve museum (05).JPG|


## Fotnoter og referanser


## Eksterne lenker
* 
* Kart over Ringve botaniske hage
* Victoria Bachke
* 
*
Res publica

**Res publica** er latin for «ting» eller «sak» og «offentlig»/«felles»; på norsk kan det oversettes som «Offentlighetens sak»,  «folkets område», «folkets eiendom» eller «de felles ting». 

Uttrykket betegnet i antikkens Roma myndighetenes virksomhet, og det er opprinnelsen til ordene *[[republikk]]* og samvelde.

I Ciceros verk De re publica ("Om staten") er begrepet brukt som en oversettelse av greske politeia.

## Etymologi
Latinske *res* henspiller på noe konkret i motsetning til *spes* som viser til noe uvirkelig, fjernt. Etymologien for ordet *publica* er hunnkjønnsordet av adjektivet *publicus*, som igjen stammer fra et tidligere ord, *poplicus*, som er relatert til *populus* (folk). I Roma kunne en park eller hage enten være privat eiendom (*res privata*) eller forvaltet av det offentlige (*res publica*). Romerne begynte etterhvert å skrive ordene sammensatt, *respublica*.

## Referanser
Joseph Süß Oppenheimer

**Joseph Ben Issachar Süßkind Oppenheimer** (kort *Joseph Süß Oppenheimer*, nedsettende også *Jud Süß*) (født 1698 eller 1699 i Heidelberg, død 4. februar 1738 ved Stuttgart) var en bankier og hoffjøde i Württemberg. Han var finansrådgiver for hertug Karl Alexander av Württemberg og en av de mektigste menn i hertugdømmet. Etter hertugens død ble han stilt for retten og henrettet for «nedrige forbrytelser». 

Oppenheimers liv er motiv i Wilhelm Hauffs kortroman *[[Jud Süß (roman)|Jud Süß]]* fra 1827 og Lion Feuchtwangers roman med samme tittel fra 1925. Historien er også tolket i to filmer, den britiske *Jew Süss* fra 1934 og den tyske regissøren Veit Harlans antisemittiske propagandafilm *[[Jud Süss (film)|Jud Süß]]* fra 1940.

## Referanser


## Eksterne lenker
*
Vinjeøra

**Vinjeøra** er et tettsted som ligger i Heim kommune i Trøndelag. Fram til 1964 lå Vinjeøra i Vinje kommune, etter kommunesammenslåingen ble den en del av Hemne kommune (og gamle Vinje kommune i Sør-Trøndelag ble lagt ned). Tettstedet ligger omtrent 95 km fra Trondheim og 105 km fra Kristiansund. Stedet grenser til europaveien E39 og har nesten 300 innbyggere. Stedet har en veikro kalt Vinjefjordskroa, og en bensinstasjon med ladestasjon for el-biler. 

Kjente folk fra Vinjeøra: .Trond Johan Stavås 

## Se også
* Vinje kirke
Steve Elkington

**Steve Elkington** (født 1962) er en australsk profesjonell golfspiller på PGA-touren.

Elkington har vunnet 10 turneringer på PGA-touren (pr. 2005), deriblant én ''major''-turnering &ndash; PGA-mesterskapet i 1995 på Riviera Country Club &ndash; og The Players Championship i 1991 og 1997. I 2005 endte han som nummer to bak Phil Mickelson i PGA-mesterskapet og kom dermed blant de 50 beste på Verdensrankingen i golf for menn.

Elkington spilte på det internasjonale laget i The Presidents Cup i 1994, 1996, 1998 og 2000.

## Meritter
### Seire på PGA-touren
* 1999: Doral-Ryder Open
* 1998: Buick Challenge
* 1997: Doral-Ryder Open; The Players Championship
* 1995: Mercedes Championships; *[[PGA Championship]]*
* 1994: Buick Southern Open
* 1992: Infiniti Tournament of Champions
* 1991: The Players Championship
* 1990: KMart Greater Greensboro Open

### Andre seire
* 1998: Franklin Templeton Shootout (med Greg Norman)
* 1997: Diners Club Matches (med Jeff Maggert) 
* 1996: Honda Invitational (Asiatouren) 
* 1995: Franklin Templeton Shootout (med Mark Calcavecchia) 
* 1993: Franklin Templeton Shootout (med Raymond Floyd)
* 1992: Australian Open (PGA Tour of Australasia)

## Eksterne lenker
*
Steinberget (Trondheim)

:::*Se [[Steinberget|pekerside]] for flere forekomster av Steinberget.*

**Steinberget** var den gamle hovedinnfartsveien til Trondheim fra sør og strekker seg fra Ilevollen til Sverresborg. På vei ned Steinberget, eller Feginsbrekka («gledens bakke»), fikk pilegrimene i middelalderen det første synet av Nidarosdomen. På toppen av Steinberget er Pilegrimsleden i dag merket med en liten avstikker mot Utsikten. Derfra får man et inntrykk av den utsikten som innledet pilegrimenes opphold i byen.

Om kong Sverre står det i Sverres saga: «*Da han kom over åsen til Feginsbrekka, steg han av hesten og falt på kne og holdt bønn*.»  Han var da på vei til slaget ved Kalvskinnet.

På Steinberget er det en barnehage som drives av tidligere skøyteløper Mona Falk-Larssen.

## Referanser
Liste over Russlands føderasjonssubjekter rangert etter areal

Dette er en **liste over [[Russlands føderasjonssubjekter]] rangert etter areal**.

## Merknader


## Se også
*Liste over Russlands føderasjonssubjekter rangert etter befolkningsstørrelse
*Russlands føderasjonssubjekter
Seikantunnelen

**Seikantunnelen** (青函トンネル Seikan Tonneru eller 青函隧道 Seikan Zuidō) er en jernbanetunnel i Japan. Den er 53,85 km lang, og har vært verden lengste fram til Gotthard-basistunnelen i Sveits på 57 km åpnet i 2016. Seikantunnelen går under Tsugarustredet, og forbinder de japanske øyene Honshu og Hokkaido. 23,35 km av tunnelen går under havet. Det dypeste punktet i tunnelen er 240 meter under havoverflaten. Jernbanen i tunnelen er den dypest liggende jernbanen i verden. 

## Historie og bygging
En tyfon senket i 1954 fem ferger i Tsugaru-stredet, og 1430 mennesker omkom. Ulykkene førte til krav om en sikrere forbindelse over stredet, og den japanske regjeringen utredet planer for en fergefri forbindelse. Det ble ansett at ei bru ville bli for usikker i det brede, værharde stredet, og det ble bestemt å bygge en jernbanetunnel mellom øyene.

Det vulkanske fjellet under Tsugaru-stredet var for ustabilt til at tunnelboremaskiner kunne brukes under byggingen av tunnelen, så det meste av tunnelen måtte sprenges med dynamitt. Prøveboring startet i 1964, og selve tunnelkonstruksjonen begynte i 1971. Gjennomslaget i tunnelen var i 1983, og tunnelen ble åpnet for trafikk 13. mars 1988.

Under byggingen av tunnelen i 1976 traff tunnelbyggerne et område med dårlig fjell, og vann strømmet inn i tunnelen. Det tok over to måneder før tunnelbyggerne fikk kontroll over vanninnstrømmingen. Ingen omkom da dette skjedde. Imidlertid omkom til sammen 34 mennesker i andre ulykker under byggingen av tunnelen.

## Tunnelen i dag
Hvert av de to jernbanesporene i tunnelen er bygd med plass til tre skinner, slik at både normalspor og smalspor kan brukes. I 2016 ble arbeidet med å gjøre tunnelen til en del av Shinkansen-nettverket ferdig  

Inne i tunnelen ligger to stasjoner (Yoshioka-Kaitei stasjon og Tappi-Kaitei stasjon). Begge stasjonene har museer som omhandler historien til tunnelen og hvordan den fungerer.

Det går persontog gjennom Seikantunnelen flere ganger daglig, men persontrafikken gjennom tunnelen er likevel relativt liten. Dette kommer av at det er både raskere og billigere å reise mellom Honshu og Hokkaido med fly enn med tog. I dag går det betydelig flere godstog enn persontog gjennom tunnelen. https://web.archive.org/web/20060108143706/http://www.jrtr.net/jrtr28/pdf/ro58_tak.pdf

## Se også
*Liste over verdens lengste jernbanetunneler

## Eksterne lenker
* 
* Aomori Prefecture Governments side om Seikantunnelen og forlengelse av Shinkansen til Hokkaido
* PBS om Seikantunnelen
* Japan Railway & Transport Review – Bridges and tunnels linking the Japanese Archipelago
Edgar Ende

**Edgar Ende** (født 23. februar 1901 i Altona, død 27. desember 1965 i Netterndorf ved München) var en tysk surrealistisk maler og far til forfatteren Michael Ende.

Han var sønn av Gustav Ende.

## Referanser


## Eksterne lenker
* 
* Ausführliche Informationen, Abbildungen der wichtigsten Werke
Politiprovokasjon

**Politiprovokasjon** tilhører den ulovfestede rett (ikke nedskrevne rett) og beskriver ulike situasjoner der en polititjenestemann forsøker å fremprovosere en lovovertredelse.

## Norge
I Norge er politiprovokasjon både forbudt og frifinnelsesgrunn i retten, hvis den kriminelle handling ellers ikke ville ha blitt begått.

### Formålet med provokasjonen
En provokasjon kan ha flere formål: fremskaffing av bevis, avverge straffbare handlinger eller få tak i stjålne gjenstander.

### Vilkår for at provokasjon kan benyttes
Vilkårene for bruk av provokasjon varierer. Ved fremskaffing av bevis er vilkårene strengest, sml. straffeprosessloven § 226.

Flere vilkår må være oppfylt for at provokasjon skal kunne tillates. Vilkårene avgjøres av de prosessuelle grunnkrav, dvs. grunnleggende krav som stilles i forbindelse med straffeprosess. Disse prosessreglene har som grunnleggende forutsetning å beskytte innbyggernes rettssikkerhet.

En politiprovokasjon regnes altså som en del av straffeprosessen, selv om den i Norge ikke er regulert av nedskrevet lov. Som en del av straffeprosessen skal provokasjonen utføres på en hensynsfull måte. Maktmisbruk må ikke forekomme. Det skal være et godt forhold mellom graden av provokasjon som anvendes og det mål som ønskes oppnådd med provokasjonen.

Et absolutt vilkår (det såkalte grunnvilkåret) er at provokasjonshandlingen ikke må fremprovosere en straffbar handling som ikke ville ha blitt begått hvis provokasjonen ikke hadde funnet sted.

### Politiet må innhente tillatelse
Politiet må innhente tillatelse til den provokative handling fra statsadvokaten i politidistriktet. Det er ikke tillatt for politiansatte å fremprovosere ulovlige handlinger uten at tillatelse er innhentet.

## Referanser


## Litteratur
* Helge Røstad: Provokasjon som straffrihetsgrunn, 1976
* Odelstingsproposisjon (Ot. Prp.) nr 35 (1978–79) s. 179
* NOU 1997:15 ''Etterforskningsmetoder for bekjempelse av kriminalitet'', spesielt 4.2.8.5 Etterforsking med provokasjonstilsnitt
* Ot. Prp. Nr. 64 (1998–1999) Om lov om endringer i straffeprosessloven og straffeloven m v (etterforskningsmetoder m v), regjeringen.no
* Innstilling nr. 3 til Odelstinget (1999–2000) Innstilling fra justiskomiteen om lov om endringer i straffeprosessloven og straffeloven m.v. (etterforskningsmetoder m.v.)
* Infiltrasjon og provokasjon som etterforskningsmetode – vederlag til politets kilder – Riksadvokatens rundskriv 2/2018

## Eksterne lenker
*
Hagehumle

**Hagehumlen** (*Bombus hortorum*) (Linnaeus) er en generalist som man kan finne på nesten alle slags trekkplanter. Imidlertid foretrekker den planter med lange kronrør på grunn av den lange tunga. Den tilhører underslekten *Megabombus* sammen med lushatthumle. Denne humlearten har den nest lengste tunga av våre humlearter. Hagehumla er en av de vanligste humlene i våre hager på planter som riddersporer, hjelmslekta, akeleier, blomkarse, kantkonvall og sibirert.

## Kjennetegn
Hagehumlen er sort med normalt tre gule bånd, to på ryggsiden av brystet et på de første bakkroppsleddene. Bakkroppsspissen er normalt hvit. Melanisme opptrer i alle varianter fra helt sorte til normalfargede individer.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.
Dronninger: Lengde 17-22 mm, Vingespenn: 35-40 mm
Arbeidere:  Lengde 11-16 mm, Vingespenn: 28-32 mm
Hanner: Lengde 13-15 mm, Vingespenn: 28-32 mm

## Bolet
Bolet til hagehumlen ligger nesten alltid under bakken i gamle musebol. Noen ganger kan man finne humlebolet i enden av en 4-5 meter lang musegang. Hagehumlen tilhører pocket-makers som lager lommer på larvekamrene. (Se humler)

## Utbredelse
Vi finner hagehumla over hele landet, men bare sporadisk i Finnmark.
## Bilder

Tuinhommel op vingerhoedskruid closeup(1).jpg|
Bombus hortorum - Linaria vulgaris - Valingu.jpg
Tuinhommel op vingerhoedskruid Bombus hortorum on Digitalis purpurea (3).jpg
Tuinhommel Koningin op braam closeup.jpg  


## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Palle Nielsen

**Palle Nielsen** (født 8. august 1920 i København, død 5. september 2000) var en dansk tegner og grafiker. 

Palle Nielsen hadde utdannelse fra Kunsthåndværkerskolen i København 1945&ndash;1947, Erik Clemmensens malerskole og Kunstakademiet under K. Iversen og Aksel Jørgensen).  Han var siden professor ved Kustakademiet fra 1967 til 1973. Han stilte ut gjennom Smithsonian Foundation, på biennaler bl.a. i Venezia, São Paulo, Tokyo og Firenze, på Moderna Museet i Stockholm og på Statens Museum for Kunst, Ny Carlsberg Glyptotek, Karen Blixen Museet i Danmark.

Palle Nielsen er særlig kjent for en stor mengde serier med tre- og linoleumssnitt av skikkelser og landskap fra den moderne storbyen i dramatiske og poetiske bilder i svart-hvitt. Blant de grafiske seriene er *Passion* (1949), *Den fortryllede by* (1953), *Soldaten og barnet* (1954), *Den sovende by* (1955&ndash;1957), *Orfeus og Eurydike I* (1955&ndash;1959) og *Orfeus og Euredike II* (*Isola*, 1970), *Klagesange* (1964) og *Nekropolis* (1970). Flere av seriene ble utgitt i bokform. 

Palle Nielsen var en av Danmarks aller fineste kunstnere i det 20. århundre og inspirerte blant andre en rekke tegneserietegnere med sine mesterlige tusjtegninger og sin grafikk. 

## Priser og utmerkelser (utvalg)
* 1997 – Läkerols kulturpris
* 1995 – Rungstedlundprisen
* 1963 – Thorvaldsenmedaljen

## Referanser


## Eksterne lenker
* 
* Bildeeksempler 
* Bokutgivelser
* Nekolog i tegneserietidsskriftet Rackham
* Utstillingslister m.m.
Ukulele

**Ukulele** er et strengeinstrument med fire strenger, som regel stemt G-C-E-A eller A-D-F#-B. Stemming ligger i tonehøyde en kvint over gitarens 4 strenger 1 – 4, der 4. streng er stemt en oktav opp. (a' d' f#' b') Instrumentet stammer fra Hawaii, der det ble utviklet på 1880-tallet, med påvirkning fra instrumenter fra Portugal. Ukulelen ser ut som en gitar, men er mindre og har fire strenger. Den har en lys og relativt skarp tone.

## Ukulelens historie

Ukulelen stammer fra Madeira i Portugal. På 1870-tallet var Madeira rammet av sult og tørste. Da flyktet folket med skip til Hawaii. Musikeren Joao Fernandez var en av passasjerene. Han hadde en *Braguinha*, som han kalte det. Da Joao begynte å spille, syntes det hawaiiske folket at fingrene så ut som hoppende lopper. Hoppende lopper på hawaiisk er ukulele, derav navnet. Hawaiis daværende konge ble svært begeistret for Fernandez og ukulelen, og senere erklærte han dette som Hawaiis nye kultur-instrument. Siden det har nesten alle fra Hawaii hatt en egen ukulele, for ukuleler har heller nesten aldri vært spesielt dyre. Siden dette er ca. 130 år siden, tror folk at ukulelen er fra Hawaii. Senere, på 1900-tallet, ble ukulelen verdenskjent, og spesielt amerikanerne fikk sansen for dette 4-strengers instrumentet. Senere har ukulelen også blitt populær i de andre verdensdelene.

## Ukuleler i ulike størrelser

Ukulele bygges i fire vanlige størrelser: sopran, konsert, tenor og baryton. Sopranen er den minste, vanligste og regnet som standard størrelse. Konsertmodellen, *concert*, har litt lengre strenge-mensur; og dermed lengre hals med flere bånd. Tenor har dertil større kropp og mer basstone. Den største, barytonen, er nærmest gitaren i tone og stemming. 

## Stemming
Vanlig standardstemming av sopran- og konsert-ukulele i Norden og Nord-Europa er D-stemningen (a' d' f#' b'). Men konsert- og tenor-ukuleler kan også stemmes med C-stemmingen, g' c' e' a'.

Spesielt er det at 4. streng er stemt en oktav over det forhold vi er vant med fra andre strenginstrumenter. Dette kan på engelsk kalles *reentrant tuning*. Baryton-ukulelen stemmes som gitarens fire toppstrenger: d g h e'.

I USA brukes som regel C-stemningen til både sopran, konsert og tenor. D-stemningen var den opprinnelige stemmingen på Hawaii, og mange mener at denne er den beste for sopran-ukuleler med tradisjonell liten kropp.

## Ukulele i Norge
Av hjemlige artister, som tidvis også har spilt ukulele, kan nevnes: Espen Lind «Scared Of Heights», Siri Nilsen «Alle Snakker Sant», Lillebjørn Nilsen, Hilde Louise Asbjørnsen, Tony Sheehan, Morten Asklie, The Jumping Fleas, Øystein Dolmen med Knutsen & Ludvigsen, Gunnar Andersen med 3 Busserulls, Harald Heide-Steen jr., Stephan Slaaen, Anders Opdahl, Åse Kleveland og Otto Nielsen. Sveinung Hovensjø spilte cavaquinho (forløperen til ukulele) med Trio de Janeiro på 1980 og -90 tallet.

På Train sin store hit «Hey, Soul Sister» spiller Espen Lind ukulele, han har også vært med på å skrive sangen.

## Referanser


## Eksterne lenker
* 
* E.T Ukulele – Norsk ressursside om ukulele i musikkundervisningen
Westdeutscher Rundfunk

**Westdeutscher Rundfunk** (**WDR**) er et tysk offentlig kringkastingsselskap i Nordrhein-Westfalen med sete i Köln. Det er kontinental-Europas største kringkastingsorganisasjon, og er medlem av ARD.

Selskapet ble grunnlagt i 1924 og fikk sitt nåværende navn i 1926.

## Kringkastingssjefer

* 1926&ndash;1933: Ernst Hardt
* 1933&ndash;1937: Heinrich Galsmeier
* 1937&ndash;1941: Anton Winkelnkemper
* 1945&ndash;1947: Max Burghardt
* 1947&ndash;1961: Hanns Hartmann
* 1961&ndash;1976: Klaus von Bismarck
* 1976&ndash;1985: Friedrich-Wilhelm von Sell
* 1985&ndash;1995: Friedrich Nowottny
* siden 1995: Fritz Ferdinand Pleitgen

## Referanser


## Eksterne lenker
*
Åkerhumle

**Åkerhumlen** (*Bombus pascuorum*) er den humleart som er den største generalisten. Den tilhører underslekten *Thoracobombus*. Denne humlearten har ganske middelslang tunge.

## Kjennetegn
Åkerhumlen har nesten alltid gulbrun farge på ryggsiden av brystet. De første leddene på bakkroppen er normalt sorte, mens bakkroppsspissen er brun, men det er en svært variabel art.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.

Det kan noen ganger være vanskelig å skille arbeiderne fra dronningene på størrelsen, da de største arbeiderne kan være like store som en dronning. Minidronninger hos åkerhumla forekommer, og de store arbeiderne i bolet kan da være atskillig større enn dronningen.

Dronninger: Lengde 15–18&nbsp;mm, Vingespenn: 28–32&nbsp;mm
Arbeidere:  Lengde 9–15&nbsp;mm, Vingespenn: 20–28&nbsp;mm
Hanner: Lengde 12–14&nbsp;mm, Vingespenn: 24–27&nbsp;mm

## Bolet
Bolet til åkerhumla ligger svært ofte oppe på bakken i gamle musebol. Men den kan også slå seg ned i fuglekasser. En sjelden gang kan bolet plasseres under bakken eller i husvegger. Åkerhumla er en pocket-maker. Se Humler.

Bolene til åkerhumla utvikler seg langsomt og produserer normalt arbeidere hele sommeren til langt på høsten. Av og til kan man se et lite tvillingbol like ved det opprinnelige bolet. Dette kan være grunnlagt av en ny dronning eller av og til av en arbeider. Hvis det er grunnlagt av en arbeider vil det bare produsere hanner. En sjelden gang kan også en ung dronning overta etter gamledronninga slik at kolonien plutselig begynner å produsere nye arbeidere utpå sensommeren.

## Utbredelse
Vi finner åkerhumla i hele Norge, men noe sparsomt i Finnmark.
## Bilder

Apinae Bombus pascuorum.jpg|Detaljbilde
Bombus pascuorum01.jpg
Bourdon des champs Face.jpg
Bourdon des champs global.jpg


## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Mitteldeutscher Rundfunk

**Mitteldeutscher Rundfunk** (**MDR**) er et tysk offentlig kringkastingsselskap i delstatene Sachsen, Sachsen-Anhalt og Thüringen (*Mitteldeutschland*). Det har sete i Leipzig, og er medlem av ARD.

Selskapet ble grunnlagt i 1924. Etter å ha vært avskaffet siden 1945 ble det gjenopprettet i 1991.

## Referanser


## Eksterne lenker
*
Hessischer Rundfunk

**Hessischer Rundfunk** (**hr**) er et tysk offentlig kringkastingsselskap i delstaten Hessen, med sete i Frankfurt am Main. Det er medlem av ARD.

Det ble grunnlagt i 1924 som privat selskap og utviklet seg fra 1925, da det ble medlem av rikskringkastingen (*Reichsrundfunkgesellschaft*) til en halvstatlig organisasjon. Det ble helt overtatt av staten i 1933. I 1948 fikk det sitt nåværende navn.

## Referanser


## Eksterne lenker
*
ProSiebenSat.1 Media

**ProSiebenSat.1 Media AG** er et privat tysk mediekonsern grunnlagt i 2000 med sete i Berlin som eier TV-kanalene ProSieben, Sat.1, Kabel 1, N24, og 9Live. 

I Norge eide konsernet The Voice TV Norge, Radio Norge, Radio 1 Hits og The Voice Radio frem til Discovery Communications kjøpte opp kanalene gjennom mediegruppen SBS Discovery Media i 2013.

Canal+-kanalene i Norden var tidligere eid av konsernet, men denne enheten ble i juni 2008 solgt til den svenske TV4 Gruppen, hovedsakelig for å betjene lån.

I 2005 ble det kjent at en av ProSiebenSat.1 Medias aksjonærer, Axel Springer AG, ville kjøpe hele selskapet for tre milliarder euro. Men kartellmyndighetene satte foten ned og planene ble gitt opp året etter.

## Referanser


## Eksterne lenker
*
79. panserdivisjon

**79. panserdivisjon** (***79th Armoured Division***) var en divisjon i den britiske hæren, opprettet 14. august 1942 som ledd i forberedelsene til invasjonen av Normandie i 1944 under andre verdenskrig. Divisjonen bestod av panservogner som var ombygget for spesialoppgaver, for å bistå under operasjonens landgangsfase.

Generalmajor Percy Hobart var sjef for divisjonen, og de eiendommelige panservognene ble kjent som *[[Hobart's Funnies]]*. De omfattet panservogner som kunne flyte, rydde miner, legge broer – alt som ville sette invasjonsstyrken i stand til å lande og bryte igjennom de tyske forsvarsstillingene.

79. panserdivisjon opererte ikke som en samlet divisjon, og panservognene ble i stedet spredt som små avdelinger blant de andre divisjonene som deltok i operasjonen. 79. panserdivisjon ble også benyttet under krysningen av Rhinen under Operasjon Plunder for å transportere stormtropper og nye forsyninger.

Divisjonen ble deaktivert 20. august 1945.

## Galleri

File:Sherman crab flail tank.jpg|Sherman-stridsvogn under minetest.
Fil:Churchill VII AVRE With Fascine.jpg|Churchill VII AVRE.
File:Armoured Ramp Carrier 02.jpg|Churchill Ark Mk II med bro-utstyr.
File:ChurchillTank.jpg|Churchill Crocodile.
File:Churchill AVRE carpet-layer with bobbin, 79th Armoured Division, March-April 1944. H37411.jpg|Teppeleggende Churchill AVRE.
File:Churchill AVRE Petard.jpg|En Churchill AVRE-stridsvogn med en bombekaster.
File:D-day - British Forces during the Invasion of Normandy 6 June 1944 B5095.jpg|Churchill-stridsvogn under invasjonen av Normandie 6. juni 1944.
File:D-day - British Forces during the Invasion of Normandy 6 June 1944 B5040.jpg|Churchill-stridsvogn 6. juni 1944.
File:IWM-BU-2956-Ram-Kangaroo-Ochtrup-19450403.jpg|Soldater i en Churchill Kangaroo pansret personellkjøretøy.
File:Acrossthescheldt.jpg|Canadisk Buffalo amfibiekjøretøy, september 1944
File:DD-Tank.jpg|En Sherman DD i 1944


## Referanser


## Eksterne lenker
*
Neptunbrønnen

**Neptunbrønnen** (*Neptunbrunnen*) i Berlin ble bygget i 1891 av Reinhold Begas, og var en gave fra Berlins magistrat til keiseren. Den romerske guden Neptun er i midten. De fire kvinnene rundt ham representerer elvene Elben, Rhinen, Weichsel og Oder.

Fontenen ble fjernet fra sin opprinnelige plassering på Slottsplassen i Berlin i 1951 da byslottet ble revet. Etter å ha blitt restaurert ble den satt opp mellom Mariakirken og Rotes Rathaus i 1969.

Fontenens diameter er 18 meter, høyden er 10 meter.

## Referanser


## Eksterne lenker
*
Jud Süss

**Jud Süss** refererer til
*Joseph Süss Oppenheimer
*Romanen *[[Jud Süss (roman)|Jud Süss]]* av Lion Feuchtwanger
*Filmen *[[Jud Süss (film)|Jud Süss]]* av Veit Harlan
Karoline Kaulla

**Karoline** (*Chaile*) **Kaulla**, født *Raphael* (1739–1809), kjent som *Madame Kaulla*, var på sin tid en av de fremste hoffjøder i Tyskland, og ble regnet som landets rikeste kvinne.

Hennes far, Isaak Raphael, var hoffjøde i tjeneste hos huset Hohenzollern-Hechingen. Karoline Kaulla ble hoffbankier ved det hertugelige og kongelige württembergske hoff og sjef for bank- og handelshuset Kaulla i Stuttgart. Senere var hun en av grunnleggerne av den kongelige württembergske hoffbanken, som gjennom flere fusjoner gikk opp i Deutsche Bank på 1920-tallet. Keiser Franz I Stefan tildelte henne den store sivile fortjenstmedalje med gullkjede.

Hun skal ha vært en svært vakker og inntrykksfull kvinne, og hennes velgjørenhet, hennes innsats for arméen uten å gjøre skille mellom religionene samt for det jødiske trossamfunnet i Hechingen ble berømt.

## Referanser


## Eksterne lenker
* Eintrag im Lexikon Geschichte Baden-Württemberg
* Rundfunksendung über Karoline Kaulla
Sør-Afrikas herrelandslag i rugby union

**Sør-Afrikas herrelandslag i rugby union**, også kjent som **Springboks**, **Springbokke**, **Bokke** eller **amaBokoboko** («Springbukkene»), er Sør-Afrikas nasjonale rugbylag, og blant verdens beste landslag i rugby union. Sør-Afrika er en del av The Rugby Championship, sammen med Australias Wallabies og New Zealands All Blacks, og deltar også i andre internasjonale konkurranser som Verdensmesterskapet i rugby. Selv om springbukkene ikke deltok på de to første verdensmesterskapene på grunn av sportsboikotten mot Sør-Afrika, var landet i 1995 vertskap for turneringen som de selv vant. De vant over New Zealands All Blacks 15–12 i finalen; en hendelse som i dag blir ansett som en av de største prestasjonene i sørafrikansk sportshistorie.

Landslaget var utestengt fra internasjonal rugby etter en berømt turne på New Zealand i 1981, hvor det var store protester mot sørafrikanerne, på grunn av apartheid – landslaget fikk ikke lov til å ha svarte spillere. 

Etter at svarte og hvite fikk like rettigheter i Sør-Afrika fikk rugby-landslaget igjen delta i kamper, og i 1995 ble Verdensmesterskapet i rugby union holdt i landet. Under Verdensmesterskapet i rugby union 2007 vant de finalen 15-6 mot England, etter å ha slått ut Fiji og Argentina i henholdsvis kvartfinalen og semifinalen.

I 2019 vant de VM i rugby for tredje gang da de slo England 32-12 i finalen.

Sør-Afrika vant The Rugby Championship-turneringen i 1998, 2004 og 2009.

## Deltagelse i Rugby-VM
*Rød firkant markerer at de var vertsnasjon*

## Eksterne lenker
*
Verlagsgruppe Georg von Holtzbrinck

**Verlagsgruppe Georg von Holtzbrinck GmbH** er et av Tysklands store mediekonserner og omfatter 80 firmaer. Det eies av to av Georg von Holtzbrincks arvinger, Monicka Schoeller og Stefan von Holtzbrinck.

Gruppen eier blant annet Rowohlt Verlag og det store tradisjonsrike britiske forlaget Macmillan, med blant annet tidsskriftet «Nature» og «Scientific American». Avisforetakene Handelsblatt, Die Zeit, Der Tagesspiegel og et større antall regionale aviser, ble i 2009 overdratt til DvH Medien, eid av Dieter von Holtzbrinck.

## Referanser


## Eksterne lenker
*
Halvor

**Halvor** er et mannsnavn som brukes i Norge.

Navnet betyr «flat stein» eller «steinvokter». Navnet stammer fra Hallvor, som igjen er en variant av navnet Hallvard. Den norrøne formen av navnet var *Hallvarðr*. *Hall* er tolket som «stein», mens *vard* er «vokter». Dermed får en *Steinvokter*.

Navnedagen er 15. mai.

## Utbredelse
*Halvor* er kjent brukt i Norge fra 1300-tallet.
*Haluord*, *Haluordt* og *Haluordtt* var vanlige mannsnavn i Norge på 1500-tallet. Over 200 personer med navnet er nevnt i Norske Lensrekneskapsbøker 1548-1567.
*Halvor* hadde stor popularitet på 1600-, 1700- og 1800-tallet. Navnet har siden vært mindre brukt i Norge.

Navnet Halvor er i dag mest brukt i Norge, men er ikke blant de vanligste navnene i befolkningen.

|}

## Kjente personer med navnet
Personene i listen er ordnet kronologisk etter fødselsår.
* Halvor Floden (1884–1956), norsk barnebokforfatter
* Halvor Folgerø (f 1967), norsk journalist
* Halvor Bakke (f 1970), norsk interiørekspert og TV-personlighet.
* Halvor Egner Granerud (f 1996), norsk skihopper 

## Referanser


## Eksterne lenker
*
Belluno (provins)

**Provinsen Belluno** (it. *Provincia di Belluno*) er en provins i regionen Veneto i det nordlige Italia. Belluno er provinsens hovedstad.

Det var 209&nbsp;550 innbyggere ved folketellingen i 2001.

## Geografi

Provinsen Belluno grenser:
* i nord mot Østerrike (Tirol og Kärnten),
* i øst mot Friuli-Venezia Giulia (provinsene Udine og Pordenone),
* i syd mot provinsene Treviso og Vicenza og
* i vest mot Trentino-Syd-Tirol (provinsene Trento og Syd-Tirol).

## Folkegrupper og språk
I provinsen Belluno er det i tillegg til italienerne to etniske minoriteter kjennetegnet ved hvert sitt språk:
* ladinsk (spredd over store deler av provinsen)og
* kimbrisk (særlig i Altipiano del Asiago).

Ladisk er et romansk språk utbredt i Sveits, Østerrike og Italia. Kimbrisk er et germansk språk i slekt med høytysk, som bare snakkes av noe få tusen i provinsene Belluno og Trentino.
## Eksterne lenker
*
Rovigo (provins)

**Provinsen Rovigo** (it. *Provincia di Rovigo*) er en provins i regionen Veneto i det nordlige Italia. Rovigo er provinsens hovedstad.

Det var 242&nbsp;538 innbyggere ved folketellingen i 2001.

## Geografi
Provinsen Rovigo grenser:
* i nord mot provinsene Verona, Padova og Venezia,
* i øst mot Adriaterhavet,
* i syd mot Emilia-Romagna (provinsen Ferrara) og
* i vest Lombardia (provinsen Mantova).

Po danner et delta i nedenfor byen Adria, like før den renner ut i havet som har fått sin navn av denne byen – Adriaterhavet. Noen få km lenger nord i provinsen renner elven Adige også ut, etter å ha passert bl. annet Verona på sin vei.

## Eksterne lenker
*
Provinsen Venezia

**Provinsen Venezia** (italiensk *Provincia di Venezia*) var en provins i regionen Veneto i det nordlige Italia. Venezia var provinsens hovedstad.

Det var  innbyggere ved folketellingen i 2001. Arealet var  km².

Provinsen ble 1. januar 2015 erstattet av Storbyområdet Venezia.

## Geografi
Provinsen Venezia grenset:
* i nordøst mot Friuli-Venezia Giulia (provinsene Udine og Pordenone),
* i øst mot Adriaterhavet,
* i syd mot provinsen Rovigo og
* i vest mot provinsene Padova og Treviso.

## Eksterne lenker
*
Vicenza (provins)

**Provinsen Vicenza** (it. *Provincia di Vicenza*) er en provins i regionen Veneto i det nordlige Italia. Vicenza er provinsens hovedstad.

Det var 794&nbsp;317 innbyggere ved folketellingen i 2001.

## Geografi

Provinsen Vicenza grenser:
* i nord og vest mot Trentino-Syd-Tirol (provinsen Trento),
* i øst mot provinsene Belluno, Treviso og Padova og
* i vest mot provinsen Verona.

## Se også
* Strada delle 52 Gallerie
## Eksterne lenker
*
Avellino (provins)

**Provinsen Avellino** (it. *Provincia di Avellino*) er en provins i regionen Campania i det sydlige Italia. Avellino er provinsens hovedstad.

Det var 429&nbsp;178 innbyggere ved folketellingen i 2001.

## Geografi
Provinsen Avellino grenser:
* i nordøst mot Puglia (provinsen Foggia),
* i sydøst mot Basilicata (provinsen Potenza),
* i syd mot provinsen Salerno,
* i vest mot provinsen Napoli og
* i nordvest mot provinsen Benevento.

## Eksterne lenker
*